OŠ VRBANI IMA NAJČITAČICE!!!

I ove godine proglašeni pobjednici školske razine u **Čitanju naglas**!!!

Treći puta za redom uključili smo se u projekt **Čitanje naglas**, koji je pokrenula *Narodna* *knjižnica i čitaonica Vlado Gotovac* iz Siska i *Komisija za knjižnične usluge za djecu i mladež* *Hrvatskog knjižničarskog društva* s ciljem promicanja kulture čitanja. U njemu sudjeluju učenici od 3. do 8. razreda, koji se natječu u dvije kategorije – od 3. do 5. te od 6. d 8. razreda.

U razrednim Natjecanjima sudjelovalo je ukupno 70 učenika, od kojih je za školsku razinu Natjecanja izabrano njih 16 (birali su ih sami učenici u vlastitim razrednim odjelima).

23. listopada 2015. održana je školska razina Natjecanja. Prosudbena komisija, sastavljena od 5 članova, imala je vrlo težak zadatak – izabrati najbolje od najboljih.

Nakon vrlo zanimljivih i kvalitetnih nastupa svih natjecatelja, izabrani su i oni najbolji, a to su:

kategorija od 3. do 5. razreda: 3. mjesto – Joško Lukač, 4.c

2. mjesto – Filip Radaljac, 3.a

1. mjesto – Luna Baričević, 5.c

kategorija od 6. do 8. razreda: 3. mjesto – Petar Šimić, 6.c

2. mjesto – Cvita Rafaela Srpak, 6.b

1. mjesto – Klea Baričević, 8.b

Čestitamo svima koji su se natjecali, zahvaljujemo i svima onima koji su pomogli u organizaciji Natjecanja, a pobjednicama želimo da dostojno predstavljaju našu školu na Županijskom natjecanju koje će se održati u utorak, 27. listopada 2015. godine s početkom u 10 sati.

Učiteljica:Jasminka Kokolić-Golubić